Антиох III Велики (грчки ; око 241-187. п. н. е.) је био шести по реду владар Селеукидског царства, који је владао од 222. п. н. е. до 187. п. н. е. Дошавши као младић на пријесто након смрти свог старијег брата Селеука III, показао је велике амбиције, а с временом и способност због чега се сматра највећим селеукидским владаром након самог оснивача Царства Селеука I. Неуспјели покушај да на почетку владавине од Египта преотме Сирију је слиједио низ похода у коме је учврстио уздрмани ауторитет краљевина, проширио границе и вратио велике дијелове територија изгубљених од стране његових претходника. Селеукову серију успјеха је прекинуо Римско-сиријски рат у коме је поражен од Римске републике.